kardosdrur/scandi-wiki huggingface dataset:
Jacob Winther

Jacob Winther (født 1969) er en dansk kommunikationschef. Som pressechef i Forsvarsministeriet blev han kendt efter involvering i den såkaldte Lækagesag og Jægerbogssagen. 

Winther har en journalistisk uddannelse og en uddannelse som merkonom i markedsføring.
Derudover har han en masterclass i lobby og public affairs.
Winther har været ansat i Red Barnet, Dansk Flygtningehjælp og Jyske Bank før han blev Københavns Kommunes informationschef og presserådgiver for Søren Pind.

I 2004 blev han pressechef i Forsvarsministeriet og fungerede som særlig rådgiver for forsvarsminister Søren Gade. 

I april 2007 bragte TV 2 historien om at det danske jægerkorps skulle til Irak.
Dette var en fortrolig oplysning som forsvarschefen havde bedt mediet om ikke at bringe.
Winther blev bragt ind i sagen da dokumentarfilminstruktøren Christoffer Guldbrandsen i januar 2010 hævdede at det var Winther der havde lækket de fortrolige oplysninger til TV 2-journalisten Rasmus Tantholdt. 
Sagen, der fik navnet Lækagesagen, førte til en sigtelse mod Winther.
I juni 2011 opgav Rigsadvokaten dog at rejse sag mod Winther.
Nogle måneder senere i december 2011 kunne Ekstra Bladet offentliggøre en lydfil, hvor Rasmus Tantholdt udpegede Winther som kilden til TV 2's oplysninger.
Winther afviste da at det var ham der stod for lækagen.

Parallelt med Lækagesagen kom sagen om den såkaldte Jægerbog til at køre. 
Sagen kostede både forsvarsminister Søren Gade og forsvarschef Tim Sloth Jørgensen jobbet udover at to officerer blev anklaget for at have løjet om en falsk arabisk oversættelse af bogen.
Under retsagen i august 2010 påstod den ene af de anklagede officere, tidligere  kommunikationschef i Forsvaret, Lars Sønderskov, at han "fortalte andre i Forsvarskommandoen, at [han] havde sendt oversættelsen til Jacob Winther. De fleste troede, at det var ham [Winther], der sendte den videre til pressen."
Winther afviste at have sendt den falske oversættelse til BT.
Han vedkendte sig dog at have sendt den falske arabiske oversættelse til DR.

Da Søren Gade gik som minister i februar 2010 efter sagerne om Jægerbogen og Lækagesagen,
gik Winther også som særlig rådgiver. 
Efter lækagesagen skiftede Winther til en stilling som kommunikationschef i Danske Regioner indtil 2013, hvor han blev kommunikationsdirektør i Forsikring & Pension.

Winther indtrådte i marts 2013 i Dansk Kommunikationsforenings bestyrelse.

Henvisninger

Eksterne henvisninger 
 Krisekommunikation i Forsvaret af Anna Dalsgaard
 Dagbladet Informations baggrund om Jacob Winther
 Tidl. spindoktor: "Jacob Winther er færdig", Journalisten

Embedsmænd fra Danmark
Spindoktorer
Sliven (provins)

Sliven er en af de 28 provinser i Bulgarien, beliggende i den øst-centrale del af landet, grænsende til syv andre af landets provinser, blandt andet Stara Zagora, Jambol og Burgas. Provinsen har et areal på 3.544 kvadratkilometer og et indbyggertal (pr. 2009) på 234.353.Folketællingen 7. september 2021 viste et indbyggertal på 172.690 i provinsen. Klik på referencen i indledningen i artiklen om Bulgarien for resultat af folketælling.

Slivens hovedstad er byen Sliven, der med sine ca. 100.000 indbyggere også er provinsens største by. Af andre store byer kan nævnes Nova Zagora (ca. 26.000 indbyggere) og Tvarditsa (ca. 7.000 indbyggere). Provinsen har et stort mindretal af både tyrkere og romaer, der begge udgør omkring ti procent af befolkningen.

Referencer 

Provinser i Bulgarien
Vincenzo Galilei

Vincenzo Galilei (født ca. 1520 i Santa Maria a Monte, død 2. juli 1591 i Firenze) var en italiensk lutenist, musikteoretiker og komponist. Han var far til den store naturvidenskabsmand Galileo Galilei.

Vincenzo Galilei var elev af musikteoretikerne Gioseffo Zarlino og Girolamo Mei. Han arbejdede en stund som lutlærer i Pisa før han slog sig ned for godt i Firenze. Her blev han medlem af Florentiner Camerata, en gruppe som i et forsøg på at genoplive antikke musikforbilleder skabte udgangspunktet for barokmusikkens udvikling. Galilei var måske den første som brugte recitativ i opera siden han var en af de som udviklede monodien, den musikalske stil som er nærmest recitativet. 

Han komponerede to bøger med madrigaler, lutmusik og en større mængde sange til lutakkompagnement. Sangene regnes til hans vigtigste bidrag siden de på mange måder foregreb den tidlige barokstil. 

Nogle af Galileis betydeligste teoretiske bidrag er arbejde omkring konsonans og dissonans, og han gjorde vigtige opdagelser indenfor vibrerende strenges fysik. Mange giver ham æren for at have ledet sønnen Galileo væk fra abstrakt matematik og over mod fysiske eksperimenter med matematisk beskrivelse af resultaterne – en arbejdsmåde blev som blev af største betydning for udviklingen af naturvidenskaberne.

Hovedværk 
Galileo, Vinzeno: Dialogo della musica antica e della moderna, Florenz 1581.

Eksterne henvisninger

Noder 

 

Komponister fra Italien
Renæssancekomponister
Musikteoretikere
Lutspillere
P557 Glenten

P557 Glenten (glente) var et dansk patruljefartøj af Flyvefisken-klassen benyttet af Søværnet. Efter omorganiseringen af eskadrerne i 2004 og frem til udfasningen i 2010 hørte skibet under division 24 (missilfartøjsdivisionen) i 2. Eskadre.

Skibet er siden hen blevet solgt til Marinha Portuguesa for 1 million euro i 2014 hvor det har fået navnet P592 Mondego. Skibet skal ombygges til at møde de portugisiske behov ved det statsejede værft Arsenal do Alfeite for 6 millioner euro.

Glenten var det fjerde skib i den danske flåde der bar dette navn:
 T4 Glenten (torpedobåd, 1933-1941)
 P551 Glenten (torpedobåd, 1947-1961) – (Kriegsmarines S306)
 P507 Glenten (torpedobåd, 1962-1977)
 P557 Glenten (patruljefartøj, 1993-2010)

Se også 
 Søværnet
 Flyvefisken-klassen

Referencer

Eksterne henvisninger 
 Flådens historie: P557 Glenten
 Naval-technology: Flyvefisken-klassen

Patruljefartøjer fra Danmark
Sprogfascisme

Sprogfascisme er en negativt ladet betegnelse for den holdning, at tale- og/eller skriftsprog skal være på en bestemt måde, og at afvigelser er uacceptable. Navnet henviser desuden til ideologien fascisme. Danskerne er generaliseret blevet kritiseret for at være sprogfascister og derved undertrykke dialekter.

Fodnoter 

Sprogforskning
P553 Laxen

P553 Laxen (gl. stavemåde for Laksen) var et dansk patruljefartøj af Flyvefisken-klassen benyttet af Søværnet. Efter omorganiseringen af eskadrerne i 2004 og frem til udfasningen i 2010 hørte skibet under division 23 (minerydningsdivisionen) i 2. Eskadre med basehavn på Flådestation Frederikshavn.

Laxen var det fjerde skib i den danske flåde, der bar dette navn:
 Laxen (lugger, 1810-1815)
 Laxen (torpedobåd, 1931-1941)
 P503 Laxen (torpedobåd, 1955-1974)
 Laxen (minerydningsfartøj, 1991-2010)

Se også 
 Søværnet
 Flyvefisken-klassen

Referencer og kilder 

 Flådens historie: P553 Laxen
 Naval-technology: Flyvefisken-klassen

Patruljefartøjer fra Danmark
Smoljan (provins)

Smoljan er en af de 28 provinser i Bulgarien, beliggende i den sydlige del af landet, grænsende til Bulgariens naboland Grækenland. Provinsen har et areal på 3.193 kvadratkilometer og et indbyggertal (pr. 2009) på 135.168.Folketællingen 7. september 2021 viste et indbyggertal på 96.284 i provinsen. Klik på referencen i indledningen i artiklen om Bulgarien for resultat af folketælling.

Smoljans hovedstad er byen Smoljan, der med sine ca. 33.000 indbyggere også er provinsens største by. Af andre store byer kan nævnes Zlatograd (ca. 7.000 indbyggere) og Devin (ca. 7.000 indbyggere). Provinsen er blandt andet kendt for sine skisportssteder i Rodopibjergene, Pamporovo og Tjepelare, der hører til de bedst besøgte områder for skiferie i det sydøstlige Europa.

Referencer 

Provinser i Bulgarien
Fritz Melbye

Fritz Sigfred Georg Melbye (24. august 1826 i Helsingør – 14. december 1869 i Shanghai) var en dansk maler.

Fritz Melbye var storebroren Anton Melbyes elev som sømaler og således bror til Vilhelm Melbye; Fritz udstillede kun to gange i København (1849 og 1858), i det han levede mest i udlandet, Nordamerika og Kina, og vandt der megen opmærksomhed for sine arbejder. Han døde ugift i Shanghai 14. december 1869.

Han er gengivet i et selvportræt (forhen Johan Hansens samling) og i en tegning af Camille Pissarro (Frederiksborgmuseet).

Eksterne henvisninger 

 

Malere fra Danmark
Marinemalere
Danskere i 1800-tallet
Personer fra Helsingør
Personer i Dansk Biografisk Leksikon
UTC-03:00

UTC−03:00 er en måde at betegne UTC-tiden minus 3 timer.

Som standardtid

Hele året 
 
 
  – fastlandet
  – Østlige, nordlige og nordøstlige stater:
 
 
 
 
 
 
 
 
 
 
 
 
 
 
 
 Antarktis: Graham Land

Sydlige halvkugle, vinter 
 Brasilien – Sydlige og sydøstlige stater:

Nordlige halvkugle, vinter 
  – det meste af øen inkl. sydkysten og sydvestkysten – kører efter EUs DST-regler
  (Frankrig) – kører efter nordamerikanske DST-regler

Som sommertid

Sydlige halvkugle, sommer 
   – Sydvestlige stater:

Nordlige halvkugle, sommer 
  (Atlantic Daylight Time)
 
 
 
  (med undtagelse af den sydøstlige spids) samt det østlige af 
 
  – nordvest – området omkring Thule – kører efter nordamerikanske DST-regler

Kilder 

Tidszoner
Heinrich Kuhl

Heinrich Kuhl (17. september 1797 i Hanau – 14. september 1821 i Bogor) var en tysk naturhistoriker og zoolog.

Kuhl begyndte sin korte videnskabelige karriere som assistent for Coenraad Jacob Temminck ved det naturhistoriske museum i Leiden. Her publicerede han i 1817 en monografi om flagermus, og to år senere kom Conspectus psittacorum om papegøjer. Han skrev også den første monografi nogensinde om stormfugle, og en liste over alle fugle i Edmé-Louis Daubentons Planches Enluminees.

I 1820 rejste han, sammen med vennen Johan Coenraad van Hasselt, til Java i Hollandsk Ostindien for at studere dyrelivet på øen. Til museeet i Leiden sendte han 200 skeletter, 200 pattedyrskind fra 65 arter, 2000 fugleskind, 1400 fisk, 300 krybdyr og amfibier, samt mange insekter og krebsdyr.

Det hårde arbejde, og det tropiske klima, blev for meget for Kuhl, og i 1821 døde han af en leverinfektion, tre dage før han fyldte 24 år. Van Hasselt fortsatte indsamlingsarbejdet, men døde selv to år senere.

Kuhlflagermus (Pipistrellus kuhlii), som er udbredt i Middelhavsområdet, er opkaldt efter Heinrich Kuhl.

Eksterne henvisninger 

Zoologer fra Tyskland
Niels Jyde

Niels Jyde (d. 1282) var kansler hos Erik Glipping. Formodentlig fulgte han i denne stilling umiddelbart efter biskop Niels af Viborg ved dennes død 1267, og han blev ligesom sin forgænger en trofast støtte for kongen under den store Strid med ærkebiskop Jacob Erlandsen. Da denne i 1268 atter var draget til Rom for her at føre sin sag, og den for kongen ret gunstig stemte Pave Clemens 4. var død i November s. A., sendte Glipping Niels Jyde til Rom i forening med ærkedegnen i Århus, Peder Aaby; de havde en ubegrænset fuldmagt til at handle på kongens vegne og skulle i et og alt underkaste sagen den tilkommende paves voldgift. Først i 1271 blev pavestolen dog besat ved valget af Gregor 10., og året efter lykkedes det at komme til et forlig med ærkebiskop Jacob Erlandsen, hvorved stridspunkterne henskødes til en voldgift i Danmark, et udslag, hvormed kongen sikkert var vel tilfreds. Niels Jyde nævnes som kansler sidste gang i et kongebrev af juli 1282 og døde inden udgangen af dette år.

Rigskanslere fra Danmark
Danskere i 1200-tallet
Personer i Dansk Biografisk Leksikon
Sofia (provins)

Sofiaprovinsen er en af de 28 provinser i Bulgarien, beliggende i den vestlige del af landet, grænsende til ni andre af landets provinser, samt til nabolandet Serbien. Provinsen omslutter, men inkluderer ikke landets hovedstad Sofia, der har status som en selvstændig provins. Sofiaprovinsen har et areal på 7.059 kvadratkilometer, hvilket gør den til landets arealmæssigt næststørste, kun overgået af Burgas-provinsen. Indbyggertallet er (pr. 2009) på 254.996.Folketællingen 7. september 2021 viste et indbyggertal på 231.989 i provinsen. Klik på referencen under indledningen i artiklen om Bulgarien for resultat af folketælling.

Sofias hovedstad er, selvom den ikke officielt er en del af provinsen, hovedstaden Sofia. Provinsens største by er Samokov, og af andre store byer kan nævnes Botevgrad (ca. 24.000 indbyggere), Svoge (ca. 15.000 indbyggere) og Itjtiman (ca. 15.000 indbyggere). Minedrift er blandt provinsens hovedbeskæftigelseskilder, og flere af Sydøsteuropas største kobberminer ligger i området.

Referencer 

Provinser i Bulgarien
Jean Servais Stas

Jean Servais Stas (født 21. august 1813 i Louvain, død 13. december 1891 i Bryssel) var en belgisk kemiker. 

Allerede som 22-årig opdagede Stas i Forening med de Koninck Floridzinet i
Æbletræets Rodbak, og hans Undersøgelse af dette Stof vakte i den Grad Samtidens Beundring, at
Dumas tog ham til Medhjælper ved mange af sine Arbejder. Berømtest af disse blev
Bestemmelsen af Kulstoffets Atomvægt, der fandtes at være et helt Tal, nemlig 12, hvilket støttede
Prouts Hypotese om, at alle Atomvægte var Multipla af Brintens. En væsentlig Del af
S.s Livsarbejde blev Bestemmelsen af forskellige vigtige Grundstoffers Atomvægte; han udførte
dette Arbejde med en Nøjagtighed, som ingen Sinde før var opnaaet, og han har ved de
Forarbejder, som maatte udføres for at tilvejebringe rene Forbindelser til disse Undersøgelser, og
ved selve Forsøgene beriget Kemien med en stor Række betydningsfulde Kendsgerninger og
værdifulde Fremstillingsmaader. Disse Bestemmelser viste tillige, at Grundstoffernes Atomvægte
er ganske uafhængige af Tryk, Temp. og Sammensætning af de kem. Forbindelser, hvori de
indgaar. Særlig karakteristisk for S. er hans vidtgaaende Fordringer til Renheden af de
Stoffer, han undersøger; det tog saaledes 11 Aar at fremstille tilstrækkeligt rene Stoffer til
at vise, at disses Spektrallinier ikke forandres væsentligt med Temp.

Stas var allerede tidlig bleven ansat som professor i Kemi ved Militærskolen i Brussel, en Stilling
han 25 Aar senere maatte opgive paa Grund af en Strubelidelse, hvorefter han blev valgt til
Præsident for Kommissionen for Mønt, Maal og Vægt i Brüssel; af den belg. Regering blev han
delegeret til den internationale Meterkommission, i hvis Arbejder han tog fremragende Del.
1841 blev han Medlem af Akademiet i Brüssel, 1880 korresponderende Medlem af Académie des
sciences i Paris; han var Æresmedlem af Royal society i London og havde af dette Selskab faaet
Davy-Medaillen; ligeledes var hans Æresmedlem af det tyske kem. Selskab i Berlin og
Medlem af forsk. Landes Akademier. Hans Arbejder er for en stor Del offentliggjorte i det
belgiske Akademis Skrifter; de blev senere samlet i Œuvres complètes i 3 Bind (1895).

Eksterne henvisninger 

Kemikere fra Belgien
Abel Gance

Abel Gance (25. oktober 1889 i Paris, Frankrig – 10. november 1981 i Paris, Frankrig) var en fransk filminstruktør, der debuterede i 1911 og brød igennem med antikrigdramaet J'accuse. Han udmærkede sig med filmen La Roue fra 1921, men den seks timer lange Napoleon fra 1927 betragtes som hovedværket. Gances sidste film instrueredes i 1967.

Fodnoter

Eksterne henvisninger 

 

Filminstruktører fra Frankrig
Georg Wilhelm Steller

Georg Wilhelm Steller (10. marts 1709 i Bad Windsheim – 12. november 1746) var en tysk læge og naturforsker. Han deltog i Vitus Berings anden ekspedition, og overlevede i modsætning til Bering selve ekspeditionen. Derefter brugte han to år på at udforske Kamtjatka. Under rejsen tilbage til Sankt Petersborg døde han i Tjumen. Peter Simon Pallas udgav Stellers journaler.

Flere dyrearter som blev kendt for videnskaben på grund af Steller, bærer hans navn, som Stellers havørn, Stellersand, Stellers søko og Stellers søløve.

Botanikere fra Tyskland
Opdagelsesrejsende fra Tyskland
Zoologer fra Tyskland
Sankt Nicolai Kirke (Skælskør)

Sankt Nicolai Kirke ligger i Skælskør. Kirken menes at være opført i Valdemar Sejrs tid.

I den katolske tid var den forsynet med et spir og hed Sct. Nicolaj.
Byen var en overfartsby og havde overfartssted til Fyn og man mente at helgenen Sct. Nicolaus beskyttede søfolket.

Kirkeskibet "Sct. Nicolaus" blev ophængt i kirken palmesøndag 1855 og er forfærdiget af skipper Rasmus Hansen.
Skib, kor og apsis er opført i begyndelsen af 1200-tallet, mens at sakristi, de to kapeller, våbenhus og vesttårnet med de to sideskibe er opført ca. 1500. Kirken har tre klokker, to middelalderklokker, den ene fra 1516, støbt af Johannes Fastenowe, den anden fra 1520 støbt af Laurids Hansen. Den tredje klokke er støbt i 1562 af Martin Heuwin. I kirken findes rester af kalkmalerier fra ca. 1300, og fra samme periode er døbefonten af Gotlandsk sandsten.
Altertavlen er fra ca. 1475, restaureret i 1849; den har to alterstager fra senmiddelalder. Prædikestolen er fra omkring 1630.

I kirken og på kirkegården findes en hel del gamle gravsten.

På det sydøstlige hjørne af kirken ses indhugget i en granitstenkvader Skælskørs vartegn: En stiv sjællandsk alen og et skæppemål.

Ved en udgravning i 1930 langs fundamentet på kirkens sydside blev der fundet mange mønter, 230 stk. nedlagt ca. 1310. Mønterne opbevares nu på Nationalmuseet.

Galleri

Se også 
 Den gamle Latinskole i Skælskør

Eksterne henvisninger 

 Sankt Nicolai Kirke hos KortTilKirken.dk

Kirker i Slagelse Kommune
Kirker i Roskilde Stift
Kirker i Sorø Amt
Skælskør Pastorat

Skælskør Pastorat er et pastorat i Folkekirken under Roskilde Stift. Pastoratet omfatter kun et enkelt sogn, Skælskør Sogn. Sognepræst i pastoratet er oktober 2010 Tina Esholdt Olsson.

Præster gennem tiderne
 1530-1560  Mads Jensen                              
 1560-1593  Mads Jacobsen
 1593-1620  Jacob Hansen                             
 1620-1642  Niels Villadsen
 1642-1670  Augustinus Hansen                      
 1670-1693  Jens Lauridsen Nygård
 1693-1713  Fr. Andersen Claudianus             
 1713-1720  Fr. Henriksen Flindt
 1720-1765  P. Edwardsen Friis                      
 1765-1769  Peter Baggesen Lakier
 1769-1815  Fr. Lütkens Tanch                       
 1815-1828  Morten Johansen Biilmann
 1828-1840  Chr. Gorm Limkilde                    
 1840-1869  Jens August Brasen
 1869-1880  Troels Fr. Plum Smith                  
 1880-1897  August Fr. Chr. Ussing
 1897-1918  Caspar Vilhelm Bondo                 
 1918-1944  Ejnar Thygesen Kragh
 1944- 1960  Harald Neergård Jessen              
 1960-1969  Christian Jessen
 1969-1999  Anders Ring
 2000- Tina Esholdt Olsson

Pastorater i Roskilde Stift
Tom McGillis

Tom McGillis (født 2. oktober) er en canadisk producer kendt for sammen med Jennifer Pertsch at have lavet animationsserierne 6teen, Total Drama Island og Total Drama Action. Han er desuden også ejer af det canadiske studie Fresh TV Inc.

Eksterne henvisninger 
 

Personer fra Canada
Tv-producenter
Haing S. Ngor

Haing Somnang Ngor (født 22. marts 1940 i Cambodja, død 26. februar 1996) var en amerikansk skuespiller.

Han blev uddannet til læge, men måtte skjule dette da Khmer Rouge overtog magten i Cambodja i 1975, da alle med en uddannelse blev henrettet. Han, og millioner af cambodjanere blev tortureret og sat til hårdt slavearbejde under Khmer Rouge, og over 2 millioner mennesker døde. 

Det lykkedes ham sammen med en niece at flygte til Thailand i 1980, og derfra emigrere til USA. Der blev han tilbudt rollen som Dith Pran i filmen "The Killing Fields" fra 1984, der fortæller om den blodige borgerkrig i Cambodja i 1970erne, set gennem reporter Dith Prans øjne. Han havde ikke nogen skuespillererfaring før denne film blev lavet. 

I 1985 vandt han en Oscar, en Golden Globe og to BAFTA Awards for sin rolle i "The Killing Fields".

Haing S. Ngor blev skudt uden for sit hjem i Los Angeles i 1996, af bandemedlemmer der forsøgte at stjæle fra ham.

Eksterne henvisninger 
 

Personer fra Cambodja
Skuespillere fra USA
Brian Irving

Brian Irving er en canadisk manuskriptforfatter, filminstruktør og producer.

Som producer har Irwings tidligere projekter omfattet Sabrina the Teenage Witch med Melissa Joan Hart, for selskabet Viacom Television.

Værker 
 Sabrina The Teenage Witch
 Redline
 Deadly Past
 Vampire Hunter "D"
 Rats
 Sabotage

Eksterne henvisninger 
 

Filminstruktører fra Canada
Fresh TV Inc

Frisk TV er et canadisk produktionsselskab med speciale i ungdomsserier. De har haft succes med etablering af internationalt anerkendte mærker som 6teen og Total Drama franchise.

Selskabet har for nylig, anno 2010, udvidet deres produktion til også at omfatte live-action, med den kommende My Babysitter is a Vampire, som i øjeblikket er i produktion.

Produktioner 
 6teen – 91 episoder + 2 special, 7 November, 2004 – 11 Februar 2010
 Total Drama Island – 26 episode + 1 special, November 10, 2010
 Total Drama Action – 26 episode + 1 special, Januar 11, 2009 – December 10, 2009
 Total Drama World Tour
 Stoked – 26 episoder (+ 26 episoder i produktion), Juni 25, 2009–nu

Kilder 

Medievirksomheder fra Canada
Tv-produktionsselskaber fra Canada
Zhuang

Zhuang (kinesisk skrift: 壮族 eller 壯族, pinyin: Zhuàngzú) er navnet på et taifolk som hovedsageligt er bosat i Den autonome region Guangxi Zhuang i den sydlige del af Folkerepublikken Kina, og et af landets offentlig anerkendte nationale minoritetsfolk. Med over 16 millioner mennesker (folketællingen i 2000) er de det næst folkerigeste folk i Kina efter hankineserne, og dermed landets største minoritetsfolk. Deres sprog kaldes også  zhuang.

Historie

Zhuangfolket er et af sydkinas ældste folk. Deres forfædre var grundlæggerne af riget Nanyue / Nam Việt (207–111 f.Kr.). Zhuangfolket var aktivt med i Taipingoprøret (1850–1864), i oprettelsen af sovjetområderne i Zuojiang og Yujiang (1927–1937) og i dannelsen af Det kinesiske kommunistpartis 7. og 8. Røde armé.

Kultur

Sprog 

Sproget zhuang blev oprindelig skrevet med kinesisk skrift, men senere blev det latinske alfabet taget i brug, med de tilpasninger som også gælder for vietnamesisk (Vietnam og Guangxi er tilgrænsende områder).

Religion 

De fleste zhuangfolk praktiserer en traditionel animistisk og forfædreorienteret religion. Det findes imidlertid også kristne, buddhister og muslimer blandt dem i Guangxi.

Etymologiske bemærkninger 

Navnet zhuang blev tidligere skrevet 獞.  Dette tegn har til venstre radikaltegnet "dyr", et tegn som også kan have en negativ undertone i nogle sammenhænge. Tegnet blev faktisk opfattet som nedsættende, og i 1949 blev det erstattet med 僮, med radikaltegnet for menneske til venstre. Senere er det blevet erstattet med tegnet 壯. Dette er et skrifttegn som betyder fast eller stærk.

Geografi

Ved folketællingen i 2000 kom man til at der var  16.178.811 zhuangfolk i Kina. 91,4% af dem boede i den autonome region Guangxi Zhuan ; Derudover findes de især i provinserne Yunnan (6,5%), Guangdong (1%) og Guizhou. De har forøvrigt migreret til en række store og små byer over hele landet. 

Der findes også zhuangfolk i Vietnam. Der er de defineret som flere mindre grupper som alle er nationalt anerkendte minoriteter: Tay (over 1,4 mill.), nung (over 800.000), san chay (ca. 140.000) og giay (38.000). Yderligere godt 6.000 giay bor i Laos.

Noter